Legislatívne uznesenie Európskeho parlamentu k návrhu nariadenia Rady, ktorým sa mení a dopĺňa nariadenie (ES) č. 1467/97 o urýchľovaní a objasňovaní vykonania postupu pri nadmernom schodku (KOM(2005)0155 - C6-0120/2005 - 2005/0061(CNS))



Úradný vestník 124 E , 15/05/2006 S. 0524 - 0526



P6_TA(2005)0233 Nadmerné schodky * Legislatívne uznesenie Európskeho parlamentu k návrhu nariadenia Rady, ktorým sa mení a dopĺňa nariadenie (ES) č. 1467/97 o urýchľovaní a objasňovaní vykonania postupu pri nadmernom schodku (KOM(2005)0155 — C6-0120/2005 — 2005/0061(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2005)0155) [1], - so zreteľom na článok 104 ods. 14, druhý podods. Zmluvy o ES, v súlade s ktorým Rada konzultovala s Parlamentom (C6-0120/2005), - so zreteľom na článok 51 rokovacieho poriadku, - so zreteľom na správu Výboru pre hospodárske a menové veci (A6-0158/2005), 1. schvaľuje zmenené a doplnené znenie návrhu Komisie; 2. vyzýva Komisiu, aby podľa toho zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, či má v úmysle odchýliť sa od textu schváleného Parlamentom; 4. žiada Radu o opätovnú konzultáciu s Parlamentom, ak mieni podstatne pozmeniť návrh Komisie; 5. poveruje svojho predsedu, aby túto pozíciu odovzdal Rade a Komisii. Pozmeňujúci a doplňujúci návrh 1 Odôvodnenie 5 a (nové) (5a) Je potrebné definovať pojem výnimočnej a dočasnej nadmernosti presahujúcej referenčnú hodnotu, ako je uvedené v článku 104 ods. 2 písm. a). Pozmeňujúci a doplňujúci návrh 2 Odôvodnenie 5 b (nové) (5b) Rada by v tejto súvislosti mala využiť okrem iného viacročné rozpočtové predpovede a spoločné externé predpoklady, ktoré poskytuje Komisia. Pozmeňujúci a doplňujúci návrh 4 Odôvodnenie 12 (12) Aktuálna celková maximálna doba 10 mesiacov medzi termínmi na podanie správ stanovených v článku 4 ods. 2 a 3 nariadenia (ES) č. 3605/93 a rozhodnutím o uvalení sankcií by mala byť v zhode so zmenenými a doplnenými lehotami v rámci každého kroku postupu a možnosťou vydať revidované odporúčania podľa článku 104 ods. 7 alebo revidované oznámenia podľa článku 104 ods. 9. Preto je potrebné, aby sa celková maximálna doba upravila v súlade s týmito zmenami a doplneniami. (12) Aktuálna celková maximálna doba 10 mesiacov medzi termínmi na podanie správ stanovených v článku 4 ods. 2 a 3 nariadenia (ES) č. 3605/93 a rozhodnutím o uvalení sankcií by mala byť v zhode so zmenenými a doplnenými lehotami v rámci každého kroku postupu a možnosťou vydať revidované odporúčania podľa článku 104 ods. 7 alebo revidované oznámenia podľa článku 104 ods. 9. Preto je potrebné, aby sa celková maximálna doba upravila v súlade s týmito zmenami a doplneniami, nemala by však presiahnuť tri roky od výskytu nadmerného schodku. Pozmeňujúci a doplňujúci návrh 5 Článok 1 bod 1 Článok 2 odsek 2 (nariadenie (ES) č. 1467/97) 2. Pri posudzovaní a rozhodovaní o existencii nadmerného schodku podľa odsekov 3 až 6 článku 104 Zmluvy o ES, Komisia a Rada môžu považovať prekročenie referenčnej hodnoty v dôsledku výrazného hospodárskeho poklesu ako mimoriadne v zmysle druhej zarážky článku 104 ods. 2 písm. a) v prípade, že prekročenie referenčnej hodnoty je dôsledkom zápornej miery hospodárskeho rastu alebo kumulovanému poklesu produkcie počas dlhšieho obdobia s veľmi nízkym indexom rastu v pomere k potenciálnemu rastu. 2. Pri posudzovaní a rozhodovaní o existencii nadmerného schodku podľa odsekov 3 až 6 článku 104 Zmluvy o ES, Komisia a Rada môžu po porovnaní číselných údajov, ktoré Komisii predkladajú členské štáty, so správami, ktoré predkladajú centrálne národné banky pre ECB, považovať prekročenie referenčnej hodnoty v dôsledku výrazného hospodárskeho poklesu ako mimoriadne v zmysle druhej zarážky článku 104 ods. 2 písm. a) v prípade, že prekročenie referenčnej hodnoty je dôsledkom zápornej miery hospodárskeho rastu alebo kumulovanému poklesu produkcie počas dlhšieho obdobia s veľmi nízkym indexom rastu v pomere k potenciálnemu rastu. Pozmeňujúci a doplňujúci návrh 6 Článok 1 bod 1 Článok 2 odsek 3 (nariadenie (ES) č. 1467/97) 3. Pri vypracovaní správy podľa článku 104 ods. 3 Komisia zohľadní ostatné závažné faktory. Konkrétne, správa náležite odzrkadlí vývoj hospodárskej situácie a rozpočtovej pozície zo strednodobého hľadiska. Komisia taktiež náležite zohľadní faktory, ktoré členský štát Komisii verejne predložil do jedného mesiaca od termínov na podávanie správ stanovených v článku 4 ods. 2 a 3 nariadenia (ES) č. 3605/93. 3. Pri vypracovaní správy podľa článku 104 ods. 3 Komisia zohľadní ostatné závažné faktory, ktoré musia byť jednoznačne vymedzené v dohodnutom zozname závažných faktorov, ktoré sa majú zohľadňovať. Konkrétne, správa náležite odzrkadlí vývoj hospodárskej situácie a rozpočtovej pozície zo strednodobého hľadiska. Komisia taktiež náležite zohľadní faktory, ktoré členský štát Komisii verejne predložil do jedného mesiaca od termínov na podávanie správ stanovených v článku 4 ods. 2 a 3 nariadenia (ES) č. 3605/93. Európsky parlament bude pravidelne informovaný o existencii nadmerného schodku a o procese monitorovania. Pozmeňujúci a doplňujúci návrh 7 Článok 1 bod 2 písmeno b) Článok 3 odsek 4 (nariadenie (ES) č. 1467/97) 4. Odporúčanie Rady vypracované v súlade s článkom 104 ods. 7 stanoví lehotu v dĺžke nanajvýš šiestich mesiacov na to, aby dotknutý členský štát podnikol účinné kroky. Odporúčanie Rady tiež stanoví lehotu na vykonanie korekcie nadmerného schodku, ktorá sa musí realizovať v roku, ktorý nasleduje po jeho zistení pokiaľ sa nevyskytnú zvláštne okolnosti. Rada vo svojom odporúčaní od členského štátu vyžaduje, aby dosiahol minimálne ročné zlepšenie čistých cyklicky upravených sáld jednorazovými alebo dočasnými opatreniami, aby sa zaistilo dosiahnutie korekcie nadmerného schodku do konečného termínu stanoveného v odporúčaní. 4. Odporúčanie Rady vypracované v súlade s článkom 104 ods. 7 stanoví lehotu v dĺžke nanajvýš šiestich mesiacov na to, aby dotknutý členský štát podnikol účinné kroky. Odporúčanie Rady tiež stanoví lehotu na vykonanie korekcie nadmerného schodku, ktorá sa musí realizovať v roku, ktorý nasleduje po jeho zistení pokiaľ sa nevyskytnú zvláštne okolnosti, v prípade ktorých, sa musí korekcia nadmerného schodku uskutočniť do troch rokov potom ako nastal. Rada vo svojom odporúčaní od členského štátu vyžaduje, aby dosiahol minimálne ročné zlepšenie čistých cyklicky upravených sáld jednorazovými alebo dočasnými opatreniami, aby sa zaistilo dosiahnutie korekcie nadmerného schodku do konečného termínu stanoveného v odporúčaní. [1] Zatiaľ neuverejnené v úradnom vestníku. --------------------------------------------------